Sudargo Martyno Sederevičiaus pagrindinė mokykla

Šakių rajono Sudargo Martyno Sederevičiaus pagrindinė mokykla – dieninė, savarankiško mokymosi bendrojo lavinimo mokykla Sudarge (Šakių raj.), vykdžiusi priešmokyklinio, pradinio, pagrindinio ir papildomo ugdymo programas lietuvių kalba. Buvęs įstaigos kodas 190823333. Steigėjas Šakių rajono savivaldybės taryba.

Nuo 2012 m. Šakių rajono Kidulių pagrindinės mokyklos Sudargo Martyno Sederevičiaus pagrindinio ugdymo skyrius.

 Istorija 
1884 m. Sudarge buvo parapinė katalikiška mokykla, kurioje mokėsi 49 vaikai. 1944–1945 m. m. mokykla nedirbo. 1949–1950 m. m. pradžios mokykla pradėta pertvarkyti į septynmetę, nuo 1961–1962 m. m. aštuonmetė mokykla. Įsteigtas bendrabutis, kuriame gyveno apie 30 vaikų. Dalis lietuvių vaikų mokėsi ir iš Kaliningrado srities. Veikė prailgintos darbo dienos grupės, įrengta mokyklos valgykla, mokymo kabinetai, pastatytas dviejų aukštų (8 klasių-kambarių) mūrinis mokyklos pastatas.

Nuo 1986–1987 m. m. įvestas privalomas devynmetis mokymas, mokykla pavadinta nepilna vidurine. Sekančiais mokslo metais ji vadinama devynmete, 1992–1993 m. m. pagrindine (9 klasių), nuo 2000–2001 m. m. pagrindine (10 klasių) mokykla. 2012 m. rugpjūčio 31 d. Sudargo Martyno Sederevičiaus pagrindinė mokykla prijungta prie Kidulių pagrindinės mokyklos.

2021 m. ugdymo skyrius išregistruotas.

Pavadinta kunigo knygnešio Martyno Sederevičiaus (1829–1907) vardu.

 Direktoriai 
 Rožė Šlėderytė-Brinkmonienė
 Romas Puodžiukaitis
 Genovaitė Sedeikaitė-Bosienė
 Tomas Bajorinas
 Romualdas Puodžiukaitis
 Romualdas Drazdauskas
 Algis Vinča
 Algis Zokaitis
 Nijolė Ūsienė
 Alberta Natalija Dragūnaitienė
 Irena Prūsaitienė
 Robertas Sakas

 Šaltiniai 

 Nuorodos 
 Mokyklos svetainė 

Kategorija:Sudargas
Kategorija:Šakių rajono savivaldybės mokyklų skyriai